477.01 REGOLAMENTI DWAR IL-PERJODU TA’ DISPONIBBILTÀ GĦALL-ISPEZZJON PUBBLIKU TAL-KWESTJONARJU TAĊ-ĊENSIMENT L-AVVIŻ LEGALI 20 tal-2015. L-AVVIŻ LEGALI 20 tal-2015. 1. It-titolu ta’ dawn ir-regolamenti hu r-Regolamenti dwar il-Perjodu ta’ Disponibbiltà għall-Ispezzjon Pubbliku tal-Kwestjonarji ta’ Ċensiment. Tifsir. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra- " l-Arkivji Nazzjonali " għandha l-istess tifsira kif mogħtija lilha bl-Att; " l-Arkivista Nazzjonali " għandha l-istess tifsira kif mogħtija lilha bl-Att; "l-Att " tfisser l-Att dwar Arkivji Nazzjonali; Kap. 477. Kap. 477. "data personali sensittivi " għandha l-istess tifsira kif mogħtija lilha bl-Att dwar il-Protezzjoni u l-Privatezza tad-Data; Kap. 440. Kap. 440. " Kummissarju " għandha l-istess tifsira kif mogħtija lilha bl-Att dwar il-Protezzjoni u l-Privatezza tad-Data; Kap. 440. Kap. 440. " Rapport Finali " tfisser ir-rapport finali taċ-Ċensiment tal-Popolazzjoni ippubblikat mill-Uffiċċju Nazzjonali tal-Istatistika; " terzi " għandha l-istess tifsira kif mogħtija lilha bl-Att dwar il-Protezzjoni u l-Privatezza tad-Data; " l-Uffiċjal taċ-Ċensiment " għandha l-istess tifsira kif mogħtija lilha bl-Att dwar iċ-Ċensiment. Kap. 118. Kap. 118. 3. Konklużjoni ta’ ċensiment. Għall-finijiet ta’ dawn ir-regolamenti, ċensiment għandu jitqies li jkun konkluż meta r-Rapport Fina li jiġi ppubblikat u dik id-data tal-pubblikazzjoni għandha titqies bħala d-data meta l-imsemmiċensiment ikun konkluż. 4. Iddepożitar ta’ dokumenti. L-Uffiċjal taċ-Ċensiment, wara li jkun konkluż ċensiment, għandu jiddepożi ta l-kwestjonarji u dokumenti kollha relatati fl-Arkivji Nazzjonali. 5. L-Arkivista Nazzjonali għandu jirreġistra s-sena taċ-ċensiment u jżomm taħt il-kustodja tiegħu dawn il-kwestjonarji u dokumenti. 6. Stabbiliment tal-perjodu għal spezzjoni pubblika. Dawk id-dokumenti pubbliċi li jikkonsistu f’kwestjonarji taċ-ċensiment jew dokumenti relatati li huma depożitati fl-Arkivji Nazzjonali jew kwalunkwe repositorju ieħor ta’ arkivji jkunu aċċessibbli għall-inspezzjoni pubblika skont kif hemm fid-dispożizzjonijiet tal-Att wara li jgħaddu mitt sena mid-data meta l-imsemmiċensiment ikun konkluż. 7. Matul il-perjodu msemmi fir-regolament 6, is-sjieda tal-kwestjonarji taċ-ċensiment u d-dokumenti relatati depożitati fl-Arkivji Nazzjonali tkun f’idejn l-Uffiċjal taċ-Ċensiment, li jista’ jawtorizza xi wieħed mill-impjegat tiegħu sabiex ikollu aċċess dawk il-kwestjonarji u d-dokumenti pubbliċi. 8. L-Uffiċjal taċ-Ċensiment jista’, wara konsultazzjoni mal-Arkivista Nazzjonali u mal-Kummissarju, fejn jkun sodisfatt li terzi jkollhom bżonn aċċess għall-kwestjonarji u d-dokumenti relatati għall-finijiet ta’ riċerka u ta’ statistika, jagħti l-kunsens tiegħu għal dak l-aċċess kemm-il darba: (a) jkun għadda perjodu ta’ tletin sena minn meta jkun ġie konkluż dak iċ-ċensiment; u (b) Kap. 440. Kap. 440. meta riċerka bħal din tikkonċerna data personali sensittivi, għandha tinkiseb l-approvazzjoni mingħand il-Kummissarju skont l-artikolu 16 tal-Att dwar il-Protezzjoni u l-Privatezza tad-Data.